**Dohoda o spolupráci**

**uzavretá v zmysle § 35 zákona č. 131/2002 Z. z. o vysokých školách**

**medzi**

**Vysokou školou zdravotníctva a sociálnej práce sv. Alžbety, n. o. v Bratislave**

**detašovaným pracoviskom**

**Ústavom sv. Sáry de Marseille**

**Tatranská 10, 974 11 Banská Bystrica**

**zastúpenou rektorom prof. PhDr. Ing. Ladislavom Bučkom, PhD.**

**a**

**I.**

**Predmet dohody**

Predmetom dohody je špecializovaná odborná prax (ďalej odborná prax) študentov VŠZaSP,

n. o. Bratislava, detašovaného pracoviska Ústavu sv. Sáry de Marseille v Banskej Bystrici, študijného programu sociálna práca so zameraním na rómsku komunitu.

**II.**

**Cieľ praxe**

2.1 Cieľom praxe je rozšírenie teoretických vedomostí a nadobudnutie nových poznatkov a zručností z činnosti organizácie a zo sociálnej práce, ktorá sa v organizácii uplatňuje v súlade s učebnými osnovami v podmienkach praxe.

2.2 Odborná prax dopĺňa odbornú teoretickú prípravu študentov o praktické poznanie prostredia a podmienok, v ktorých budú po absolvovaní štúdia pracovať.

**III.**

**Dĺžka pracovnej činnosti v podmienkach odbornej praxe**

3.1 Študenti budú počas odbornej praxe vykonávať činnosti súvisiace s prácou v organizácii a to v rozsahu min. 40 hodín.

**IV.**

**Zabezpečenie podmienok pre realizáciu odbornej praxe**

4.1 **Povinnosti organizácie:**

a) Zabezpečiť odbornú prax pre študentov bakalárskeho štúdia študijného programu sociálna práca so zameraním na rómsku komunitu na základe potvrdenia o tom, že študent je poslucháčom uvedeného štúdia.

b) Poveriť organizovaním odbornej praxe svojho pracovníka, ktorý poskytne študentom odbornú pomoc a odborné vedenie.

c) Zabezpečiť školenie študentov týkajúce sa zásad bezpečnosti a ochrany pri práci v zmysle príslušných ustanovení.

d) Odborná prax sa vykonáva bezplatne.

4.2 **Povinnosti študentov:**

a) Dodržiavať pracovný režim na pracovisku, kde budú vykonávať odbornú prax, plniť si povinnosti vyplývajúce z obsahovej náplne odbornej praxe.

b) Rešpektovať pokyny kompetentných pracovníkov organizácie, ktorí budú zabezpečovať odbornú prax.

c) Počas vykonávania praxe byť primerane oblečení, podľa požiadaviek, resp. charakteru pracoviska.

d) Pred nástupom na odbornú prax sa študenti povinne zúčastnia na vstupnej inštrukcii o zásadách bezpečnosti a ochrany, ktoré prevedie kompetentný pracovník v zmysle príslušných ustanovení.

e) Študenti sú povinní dodržiavať právne predpisy vzťahujúce sa na pracovisko, kde vykonávajú odbornú prax.

f) Študenti sú povinní zachovať mlčanlivosť o skutočnostiach, ktoré sa dozvedeli pri výkone odbornej praxe.

g) Počas výkonu odbornej praxe študenti podliehajú vedúcemu praxe pracoviska, na ktorom prax vykonávajú a riadia sa jeho pokynmi.

h) Za úraz, ktorý by študenti počas výkonu odbornej praxe utrpeli porušením predpisov OBP, vykonajú odškodnenie študenti.

i) Cestovné náklady a náklady spojené so stravovaním a ubytovaním znášajú študenti vykonávajúci odbornú prax.

4.3 **Povinnosti školy:**

a) Poučiť študentov o podmienkach vykonávania praxe a požiadavkách na prácu, ktorú majú vykonávať počas odbornej praxe.

b) Upozorniť študentov, že údaje získané v organizácii, v ktorej budú vykonávať odbornú prax môžu použiť len na vyučovacie účely.

c) Pracovné výsledky študentov z odbornej praxe využiť ako študijný materiál.

**V.**

**Záverečné ustanovenia**

Táto dohoda sa uzatvára v súlade s právnymi predpismi o vysokých školách.

5.1 Právne pomery zúčastnených strán bližšie nešpecifikované v tejto dohode sa riadia vyššie uvedenými právnymi predpismi, najmä Zákona o vysokých školách a Zákonníka práce.

5.2 Zmeny a doplnky dohody možno vykonať písomným dodatkom len na základe vzájomnej dohody účastníkov.

5.3 Zmluva je vyhotovená v 2 exemplároch, z ktorých 1 obdrží organizácia poskytujúca prax a 1 Ústav sv. Sáry de Marseille.

5.4 Dohoda nadobúda platnosť dňom podpisu štatutárnych zástupcov účastníkov. Ktorákoľvek zo zmluvných strán môže spoluprácu ukončiť písomnou výpoveďou alebo dohodou obidvoch strán. Výpovedná lehota je tri mesiace.

V  dňa: V Bratislave, dňa:

prof. PhDr. Ing. Ladislav Bučko, PhD.

....................................................... ......................................................